PJESMICA O PERIODNOM SUSTAVU ELEMENATA

1.perioda Vodik kažu pratvar svega,

 Helij prvo poslije njega.

2.perioda Od litija crven plamen

 Od berilija dragi kamen.

 O boranima znali krivo

 Bez ugljika ništa živo

 Bez dušika isto tako

 Bez kisika naopako.

 Fluor otimlje elektron

 Ne bi l’bio k’o neon.

3.perioda Natrija zbilja treba svima

 Magnezija mnogo ima

 Aluminija još i više

 Silicija ponajviše.

 S fosfatima se fosfor nudi

 Sumpor davno rabe ljudi.

 Klor je poznat skoro svima

 Argona u zraku ima.

4. perioda Od kalija - potaša

 Od kalcija – kamen krša.

 Skandij svuda, ali malo

 Do titana nam je stalo.

 S vanadijem je dobar čelik

 A udio kroma velik.

 Mangan isto je na cijeni

 Da željezo oplemeni.

 Kobaltova to je slava

 Boja smalte, lijepa plava.

 Da od bakra bude mjedi

 Jedino nam cink tu vrijedi.

 Galij se na dlanu tali

 Od germanija – monokristali.

 Arsen truje, al’ i liječi

 O selenu malo riječi.

 Brom ukida besanicu

 Kripton je za tinjalicu.

5. perioda rubidij – metal, nij’ za odmet

 Stroncij-klorat za vatromet.

 Itrij se kadkad javi

 Cirkonij se po Krollu pravi.

 Niobij puno baš ne znači

 Molibden je u svemu jači.

 Tehnecij iz sedme grupe

Tvorevina je ljudske ruke.

Rutenij, rodij, rijetko dođu

Paladij ima dobru prođu.

Srebro uvijek je na cijeni

Kadmij neutrone plijeni.

Bez indija sve se može

Bez kositra – nedaj Bože!

Antimon su stibij zvali

Kad za telur nisu znali.

Jod nas sve od guše štiti

Ksenon – premda plemeniti

Spojeve ne može kriti.

6. perioda cezijev se metal traži

 Od barija sulfat važi.

 Lantan slijede lantanidi

 S razlikom što se ne vidi.

 Rijetke zemlje – cerij glavni

 Po obilnosti i uporabi.

 Četrnaest ih je svega skupa

 Matična im treća grupa.

 Četvrte je hafnj član

 Uz cirkonij jedva prepoznan.

 Tantal neda se toplini

 No ni volfram to ne čini.

 U žarulji mu žica žari

 al’ se bogme ne rastali.

 A već sedmi je decenij

 Na dnu sedme grupe – renij.

 Tri metala slijede fina:

 Osmij, iridij i platina.

 Od B-grupe zatim zlato,

 Živa, talij, slijede na to.

 Olovo se lako lije

 Bizmut ipak metal nije.

 U čast Marije Sklodowske

 Polonij nosi ime Poljske.

 Za astat ima još mjesta

 S radonom puna perioda šesta.

7.perioda u sedmoj, zadnjoj periodi

 Skoro sve u raspad vodi.

 Tu je francij od nedavno

 Radij poznat poodavno.

 Aktinij, thorij, davno znan

 Protaktinij i uran.

 S neptunijem kako tako

 S plutonijem naopako.

 Pogibelju ljudima prijeti

 Ne bude li pameti.

 Devet još je aktinida

 Umjetna je tvar

 Nuklearne jagme plod

 A ne prirode dar.

Prof. dr. sc. Drago Grdenić